പൊറുതിമുട്ടിച്ച് മാലിന്യ കൂമ്ബാരം അമ്ബലപ്പുഴ: പുന്നപ്ര തെക്ക് പഞ്ചായത്തിലെ ആള് താമസമില്ലാത്ത സ്ഥലത്തെ മാലിന്യ കൂമ്ബാരം തലവേദനയാകുന്നു. കളിത്തട്ടിന് തെക്ക് ആളൊഴിഞ്ഞ സ്ഥലത്താണ് മാലിന്യം തള്ളുന്നത്. ദേശീയപാതയോരത്തുള്ള സ്ഥലത്തിന് സമീപം യാത്ര ചെയ്യാന് പറ്റാത്ത തരത്തിലാണ് ദുര്ഗന്ധം. ഇറച്ചി, മീന്, പച്ചക്കറി അവശിഷ്ടങ്ങള് അഴുകി മഴയില് പരക്കുകയാണ്. പരിസരത്ത് ഈച്ച, കൊതുക് ശല്യവും രൂക്ഷമാണ്. സാംക്രമിക രോഗ ഭീതിയും ഉയര്ന്നിട്ടുണ്ട്. ദേശീയപാതയോരത്തുള്ള സ്ഥലമായിട്ടും പഞ്ചായത്ത് ആരോഗ്യ വിഭാഗം കണ്ടില്ലെന്ന് നടിക്കുകയാണെന്നാണ് നാട്ടുകാരുടെ പരാതി. നടപടി സ്വീകരിച്ചില്ലെങ്കില് സമരപരിപാടികള്ക്ക് ഒരുങ്ങുകയാണ് നാട്ടുകാര്.